CELEX: 62014TN0791
Language: ro
Date: 2014-12-04 00:00:00
Title: Cauza T-791/14: Acțiune introdusă la 4 decembrie 2014 – Bensarsa/Comisia și AEPD

2.2.2015   
            
            
               RO
            
            
               Jurnalul Oficial al Uniunii Europene
            
            
               C 34/43
            
         Acțiune introdusă la 4 decembrie 2014 – Bensarsa/Comisia și AEPD
   (Cauza T-791/14)
   (2015/C 034/51)
   Limba de procedură: franceza
   
      Părțile
   
   
      Reclamant: Faouzi Bensarsa (Abu Dhabi, Emiratele Arabe Unite) (reprezentant: S. A. Pappas, avocat)
   
      Pârâte: Comisia Europeană și Autoritatea Europeană pentru Protecția Datelor (AEPD)
   
      Concluziile
   
   Reclamantul solicită Tribunalului:
   
               —
            
            
               anularea deciziei din 25 februarie 2014 adoptată de Direcția Securitate;
            
         
               —
            
            
               anularea deciziei din 24 octombrie 2014 adoptată implicit de AEPD;
            
         
               —
            
            
               obligarea pârâtelor la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamantul invocă trei motive.
   
               1.
            
            
               Primul motiv întemeiat pe insuficiența motivării deciziei Comisiei din 25 februarie 2014.
            
         
               2.
            
            
               Al doilea motiv întemeiat pe nemotivarea deciziei AEPD, aceasta fiind implicită și motivarea sa neputându-se deduce nici din contextul său, nici din decizia din 25 februarie 2014.
            
         
               3.
            
            
               Al treilea motiv întemeiat pe o încălcare a Regulamentului (CE) nr. 45/2001 (1).
               Reclamantul susține că lipsa răspunsului AEPD constituie o încălcare a obligației de informare a persoanei vizate, prevăzută la articolele 46 litera (a) și 20 alineatul (4) din Regulamentul (CE) nr. 45/2001.
            
         
      (1)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, p. 1, Ediție specială, 13/vol. 30, p. 142).